Úradný vestník L 057 , 25/02/2004 S. 0023 - 0024



Dohoda vo forme výmeny listov medzi Európskym spoločenstvom a bývalou juhoslovanskou republikou Macedónsko týkajúca sa prechodného bodového systému uplatniteľného na ťažké nákladné vozidlá prechádzajúce Rakúskom A. List Európskeho spoločenstva Vážený pane, mám tú česť Vás informovať, že v nadväznosti na vyjednávania medzi delegáciou bývalej juhoslovanskej republiky Macedónsko a delegáciou Európskeho spoločenstva, ktoré sa konali v súlade s článkom 12 ods. 3 písm. b) dohody medzi Európskym spoločenstvom a bývalou juhoslovanskou republikou Macedónsko v oblasti dopravy [1], dohodlo sa nasledovné: 1. Na ťažké nákladné vozidlá s najvyššou maximálne prípustnou hmotnosťou nad 7,5 ton, registrované v bývalej juhoslovanskej republike Macedónsko, ktoré používajú 6, 7 alebo 8 bodov, sa použije prechodný bodový systém, keď tieto vozidlá prechádzajú Rakúskom, a to bez ohľadu na to, či prepravujú náklad alebo nie. Tranzit ťažkých nákladných vozidiel, ktoré používajú viac ako 8 bodov, Rakúskom nie je povolený. Ťažké nákladné vozidlá, ktoré používajú 5 alebo menej bodov, sú z tohto systému vyňaté. 2. Počet bodov pridelený ťažkým nákladným vozidlám registrovaným v bývalej juhoslovanskej republike Macedónsko a prechádzajúcim Rakúskom je: na rok 2004: 68780 bodov; na rok 2005: 65160 bodov; na rok 2006: 61540 bodov. 3. Spôsoby uplatňovania a postupy riadenia a kontroly bodov sú zhodné s podmienkami a postupmi stanovenými v dohode vo forme výmeny listov medzi Európskym spoločenstvom a bývalou juhoslovanskou republikou Macedónsko o systéme ekobodov, ktorý sa má uplatňovať od 1. januára 1999 na tranzitnú prepravu z bývalej juhoslovanskej republiky Macedónsko cez Rakúsko [2]. Spoločný výbor pre dopravu, zriadený dohodou medzi Európskym spoločenstvom a bývalou juhoslovanskou republikou Macedónsko [3], prijme v prípade potreby ďalšie opatrenia týkajúce sa postupov, ktoré sa vzťahujú na prechodný bodový systém, rozdeľovanie bodov a technické otázky týkajúce sa uplatňovania súčasnej výmeny listov. 4. Táto dohoda nadobúda platnosť prvý deň po oznámení obidvoch strán, že sa ukončil vnútorný postup na uzavretie tejto dohody. Prechodne sa bude uplatňovať od 1. januára 2004. Platnosť dohody vyprší, keď uplynie aj platnosť nariadenia (ES) Európskeho parlamentu a Rady 2327/2003 z 22. decembra 2003, ktoré zavádza na rok 2004 prechodný bodový systém uplatniteľný na ťažké nákladné autá prechádzajúce Rakúskom v rámci udržateľnej dopravnej politiky [4]. Bol by som Vám zaviazaný, keby ste potvrdili súhlas Vašej vlády s obsahom tohto listu. Prijmite prosím, pane, ubezpečenie o mojej najhlbšej úcte. B. List z Bývalej juhoslovanskej republiky Macedónsko Vážený pane, reagujem na Váš predchádzajúci list, v ktorom ma informujete o nasledovnom: "Mám tú česť Vás informovať, že v nadväznosti na vyjednávania medzi delegáciou Bývalej juhoslovanskej republiky Macedónsko a delegáciou Európskeho spoločenstva, ktoré sa konali v súlade s článkom 12 ods. 3 písm. b) dohody medzi Európskym spoločenstvom a Bývalou juhoslovanskou republikou Macedónsko v oblasti dopravy [5], dohodlo sa nasledovné: 5. Na ťažké nákladné vozidlá s najvyššou maximálne prípustnou hmotnosťou nad 7,5 ton, registrované v Bývalej juhoslovanskej republike Macedónsko, ktoré používajú 6, 7 alebo 8 bodov, sa použije prechodný bodový systém, keď tieto vozidlá prechádzajú Rakúskom, a to bez ohľadu na to, či prepravujú náklad alebo nie. Tranzit ťažkých nákladných vozidiel, ktoré používajú viac ako 8 bodov, Rakúskom nie je povolený. Ťažké nákladné vozidlá, ktoré používajú 5 alebo menej bodov, sú z tohto systému vyňaté. 6. Počet bodov pridelený ťažkým nákladným vozidlám registrovaným v Bývalej juhoslovanskej republike Macedónsko a prechádzajúcim Rakúskom je: na rok 2004: 68780 bodov; na rok 2005: 65160 bodov; na rok 2006: 61540 bodov. 7. Spôsoby uplatňovania a postupy riadenia a kontroly bodov sú zhodné s podmienkami a postupmi stanovenými v dohode vo forme výmeny listov medzi Európskym spoločenstvom a Bývalou juhoslovanskou republikou Macedónsko o systéme ekobodov, ktorý sa má uplatňovať od 1. januára 1999 na tranzitnú prepravu z Bývalej juhoslovanskej republiky Macedónsko cez Rakúsko [6]. Spoločný výbor pre dopravu, zriadený dohodou medzi Európskym spoločenstvom a Bývalou juhoslovanskou republikou Macedónsko [7], prijme v prípade potreby ďalšie opatrenia týkajúce sa postupov, ktoré sa vzťahujú na prechodný bodový systém, rozdeľovanie bodov a technické otázky týkajúce sa uplatňovania súčasnej výmeny listov. 8. Táto dohoda nadobúda platnosť prvý deň po oznámení obidvoch strán, že sa ukončil vnútorný postup na uzavretie tejto dohody. Prechodne sa bude uplatňovať od 1. januára 2004. Platnosť dohody vyprší, keď uplynie aj platnosť nariadenia (ES) Európskeho parlamentu a Rady 2327/2003 z 22. decembra 2003, ktoré zavádza na rok 2004 prechodný bodový systém uplatniteľný na ťažké nákladné autá prechádzajúce Rakúskom v rámci udržateľnej dopravnej politiky [8]. Bol by som Vám zaviazaný, keby ste potvrdili súhlas Vašej vlády s obsahom tohto listu." Mám tú česť potvrdiť súhlas mojej vlády s obsahom Vášho listu. Prijmite prosím, pane, ubezpečenie o mojej najhlbšej úcte. [1] Ú. v. ES L 348, 18.12.1997, s. 170. [2] Ú. v. EÚ L 75, 21.3.2003, s. 34. [3] Ú. v. ES L 348, 18.12.1997, s. 169. [4] Ú. v. EÚ L 345, 31.12.2003, s. 30. [5] Ú. v. ES L 348, 18.12.1997, s. 170. [6] Ú. v. EÚ L 75, 21.3.2003, s. 34. [7] Ú. v. ES L 348, 18.12.1997, s. 169. [8] Ú. v. EÚ L 345, 31.12.2003, s. 30. --------------------------------------------------